දරුවා ඉපදුණු වහාම මවගෙන් වෙන් කරන්නේ මවට දරුවා ළඟ තබා ගැනීමට අවස්ථාව ලැබුණහොත් සිත වෙනස් වී දරුවා තබාගැනීමට ඉල්ලීම නිසා ඇතිවන කරදර වළක්වාගැනීමටය. මවගේ අතට දරුවාගේ ඡායාරූපයක් ලැබේ. සාමාන්‍යයෙන් මෙවැනි ගිවිසුම්වල ක්‍රමය නම්, එසේ කුලියට ගන්නා ගර්භාෂයකින් ලබාගන්නා දරුවෙක්ට තමා හට උපත දුන් මවුපියන් පිළිබඳව තොරතුරු අවුරුදු 18දී දැනුම් දීමයි. එහෙත් එය එයාකාරයෙන් සිදුවෙනවාද යන්න නම් සැක සහිතය. මෙම ක්‍රියාවලිය ඉතා සංකීර්ණ බැවින් මෙසේ ලබාගන්නා දරුවෙකුට මවුවරු හා පියවරු කිහිප දෙනෙක් සිටිය හැකිය. ස්ත්‍රී පුරුෂ යුවළක දරුවන් ලැබීමේ හැකියාව නොමැත්තේ කාන්තාවට නම්, එම පියාගෙන් ලබාගන්නා ශුක්‍රාණු හා මවගේ ඩිම්බයක් තැන්පත් කිරීමෙන් පසු හදාගන්නා කළලය කුලී ගර්භාෂයේ තැන්පත් කෙරේ. එසේ නොමැති නම් ලෝකය පුරා තිබෙන ඩිම්බ හා ශුක්‍රාණු බැංකුවලින් තෝරාගන්නා ලද ඩිම්බයක් හා ශුක්‍රාණුවක් සංසේචනය කිරීමෙන් පසු කුලී මවකගේ ගර්භාෂයේ තැන්පත් කිරීමෙන් දරුවෙකු ලබාගනී.
උපත දුන් මව්පියන් පිලිබද තොරතුරු දෙනු ලබන්නේ වයස කීයේදීද?
අවුරුදු 18දී